הסכם בדבר הקמת ותחזוקת אפליקציית מקוואות למועצה הדתית של בת ים

**בין:** אוריה ביטון (להלן: "מעניק השירות")

**לבין:** המועצה הדתית בת ים (להלן: "מקבל השירות")

בתמורה לעלות חודשית ע"ס 1800 ₪, מעניק השירות יבנה עבור מקבל השירות אפליקציה (יישומון) מאובטחת ומתפקדת, שמאפשרת קביעת תורים למקוואות אשר בבעלות מקבל השירות. מעניק השירות ידאג לתחזוקת היישומון ולעדכונו. כוחו של הסכם זה יפה, והינו שריר ותקף עד אשר אחד מן הצדדים יביע שברצונו לסיים את ההתקשרות (אולם לא יוקדם מהתאריך 7/72021). כל האמור לעיל יתבצע באופן המפורט להלן:

1. **קבצים.** קבצי היישומון בכללותם הינם בבעלות מקבל השירות. אלו יועלו ויאוכסנו על שרת מיועד מטעם מעניק השירות. בתום תקופת הסכם זה, ובהינתן מצב בו לא חודש הסכם עוקב - יועברו קבצי היישומון לידי מקבל השירות לעשות בהם כרצונו.
2. **שרת.** היישומון וקבציו יאוחסנו בשרת ייעודי מטעם מעניק השירות. הבעלות על השרת הינה של מעניק השירות. בתום תקופת הסכם זה, ובהינתן מצב בו לא חודש הסכם עוקב - קבצי היישומון יימחקו מהשרת ויעוברו למקבל השירות על-מנת שיעשה בהם כטוב בעיניו.
3. **תכונות (פיצ'רים).** היישומון יאפשר מספר מוגדר של פעולות למשתמש, כפי שיוצגו להלן. הוספת תכונות חדשות ליישומון אינן בגדר הסכם זה, והוא אינו מחייב את מעניק השירות להכנסת תכונות שלא הוסכמו מראש. רשימת התכונות:
4. יצירת חשבון משתמש וכניסה אליו באמצעות מסרון עם קוד (הודעת SMS).
5. בחירת מקווה מהרשימה, וקביעת תור לפי יום ושעה פנויים.
6. עדכון רשימת הרוחצות אצל חשבון הבלניות, ואפשרות סימון הגעה על כל רוחצת.
7. קישוריות אל אתר האינטרנט של המועצה הדתית.
8. אבטחה – קידוד נתונים מן המשתמש לשרת. הסתרת/גילוי פרטים בהתאם לדרגת המשתמש (רוחצת או בלנית).
9. עיצוב רספונסיבי שיתאים לתצוגה במסך מחשב, טאבלט וטלפון חכם.

**כהסכמה, באים על החתום:**

מעניק השירות: \_\_\_\_\_\_\_\_\_\_\_\_\_ מקבל השירות: \_\_\_\_\_\_\_\_\_\_\_\_\_